CELEX: 52018JC0026
Language: fi
Date: 2018-11-13
Title: Yhteinen ehdotus NEUVOSTON PÄÄTÖS Euroopan unionin sekä Länsirannan ja Gazan alueen palestiinalaishallinnon puolesta toimivan Palestiinan vapautusjärjestön (PLO) kaupasta ja yhteistyöstä tehdyn väliaikaisen Euro–Välimeri-assosiaatiosopimuksen nojalla perustetussa sekakomiteassa otettavasta Euroopan unionin kannasta EU:n ja palestiinalaishallinnon välisen toimintaohjelman jatkamiseen

EUROOPAN KOMISSIO
            Bryssel 13.11.2018
            JOIN(2018) 26 final
            2018/0382(NLE)
            Yhteinen ehdotus
            NEUVOSTON PÄÄTÖS
            Euroopan unionin sekä Länsirannan ja Gazan alueen palestiinalaishallinnon puolesta toimivan Palestiinan vapautusjärjestön (PLO) kaupasta ja yhteistyöstä tehdyn väliaikaisen Euro–Välimeri-assosiaatiosopimuksen nojalla perustetussa sekakomiteassa otettavasta Euroopan unionin kannasta EU:n ja palestiinalaishallinnon välisen toimintaohjelman jatkamiseen
            
               
         
         
            
               PERUSTELUT
            
            
               1.Ehdotuksen kohde
            
            
               Tämä ehdotus koskee Euroopan yhteisön sekä Länsirannan ja Gazan alueen palestiinalaishallinnon puolesta toimivan Palestiinan vapautusjärjestön (PLO) kaupasta ja yhteistyöstä tekemällä väliaikaisella Euro–Välimeri-assosiaatiosopimuksella perustetussa sekakomiteassa unionin puolesta esitettävää kantaa Euroopan unionin ja palestiinalaishallinnon välisen toimintaohjelman jatkamista koskevan päätöksen hyväksymiseen.
            
            
               2.Ehdotuksen tausta
            
            
               2.1.Väliaikainen assosiaatiosopimus
            
            
               Väliaikainen assosiaatiosopimus allekirjoitettiin 24. helmikuuta 1997, ja se tuli voimaan 1. heinäkuuta 1997. Väliaikainen assosiaatiosopimus muodostaa oikeusperustan EU:n ja palestiinalaishallinnon kahdenvälisille suhteille. Sopimuksessa määrätään palestiinalaisten teollisuustuotteiden tullittomasta pääsystä EU:n markkinoille ja tariffien poistamisesta Palestiinaan suuntautuvalta EU-vienniltä vaiheittain viiden vuoden aikana. Sopimuksen tavoitteena on 
            
            
               –luoda asianmukaiset kehykset kattavalle vuoropuhelulle, jonka avulla sopimuspuolet voivat kehittää välilleen tiiviit suhteet,
            
            
               –luoda edellytykset kaupan asteittaiselle vapauttamiselle,
            
            
               –edistää tasapainoisten taloudellisten ja yhteiskunnallisten suhteiden kehittymistä sopimuspuolten välillä vuoropuhelun ja yhteistyön avulla,
            
            
               –edistää Länsirannan ja Gazan alueen yhteiskunnallista ja taloudellista kehitystä,
            
            
               –kannustaa alueellista yhteistyötä, jonka tarkoituksena on vakiinnuttaa rauhanomainen rinnakkaiselo sekä vakaa talous ja vakaat yhteiskunnalliset olot,
            
            
               –edistää yhteistyötä muilla yhteisen edun alueilla.
            
            
               2.2.Sekakomitea
            
            
               Väliaikaisella assosiaatiosopimuksella perustetaan sekakomitea, jolla on toimivalta tehdä päätöksiä tässä sopimuksessa tarkoitetuissa tapauksissa sekä muissa asioissa, jotka ovat välttämättömiä tässä sopimuksessa määrättyjen tavoitteiden saavuttamiseksi. Päätökset sitovat sopimuspuolia. Sekakomitea voi myös antaa suosituksia tämän sopimuksen yleisten tavoitteiden ja moitteettoman toiminnan saavuttamiseksi. Sekakomitean puheenjohtajuudesta huolehtivat vuorotellen Euroopan unioni ja palestiinalaishallinto työjärjestyksen määräysten mukaisesti. Sekakomitea kokoontuu vähintään kerran vuodessa ja tarvittaessa puheenjohtajansa aloitteesta.
            
            
            
               2.3.Sekakomitean suunnittelema säädös
            
            
               Sekakomitean on määrä hyväksyä suositus EU:n ja palestiinalaishallinnon välisen toimintaohjelman jatkamisesta (”suunniteltu säädös”). Sekakomitean työjärjestyksen 10 artiklan mukaisesti suositukset hyväksytään kirjallisella menettelyllä.
            
            
               Suunnitellun säädöksen tarkoituksena on jatkaa EU:n ja palestiinalaishallinnon välisen toimintaohjelman voimassaoloa kolmella vuodella, jotta voidaan varmistaa, että yhteistyö osapuolten välillä jatkuu. Jos yhteistyötä on tarvetta jatkaa edelleen, komissiolla olisi oltava valtuudet jatkaa toimintaohjelman voimassaoloa toiset kolme vuotta ilman uutta neuvoston päätöstä sekakomiteassa omaksuttavasta Euroopan unionin kannasta.
            
            
               3.Unionin puolesta otettava kanta
            
         
         
            
               Assosiaatiosopimuksen nojalla perustetussa sekakomiteassa hyväksyttävä Euroopan unionin kanta sellaisen suosituksen hyväksymiseen, joka koskee EU:n ja palestiinalaishallinnon välisen toimintaohjelman jatkamista kolmella vuodella, perustuu tämän päätöksen liitteenä olevaan päätökseen. 
            
            
               Kumpikin osapuoli on toistuvasti vahvistanut Euroopan unionin ja palestiinalaishallinnon välisten suhteiden monipuolisuuden ja elinvoimaisuuden ja sen, että ne ovat kaikilta osin sitoutuneita kehittämään palestiinalaishallintoa kaikilla yhteisen edun mukaisilla aloilla. 
            
            
               EU:n ja palestiinalaishallinnon välisen toimintasuunnitelman voimassaolon pidentäminen on näin ollen sopimuspuolten edun mukaista.
            
            
            
               3.1.Menettelyllinen oikeusperusta 
            
            
               3.1.1.Periaatteet
            
            
               Euroopan unionin toiminnasta tehdyn sopimuksen, (SEUT-sopimus) 218 artiklan 9 kohdassa määrätään päätöksistä ”sopimuksella perustetussa elimessä unionin puolesta esitettävien kantojen vahvistamisesta, silloin kun tämän elimen on annettava säädöksiä, joilla on oikeusvaikutuksia, lukuun ottamatta säädöksiä, joilla täydennetään tai muutetaan sopimuksen institutionaalisia rakenteita”.
            
            
               Ilmaisu ”säädökset, joilla on oikeusvaikutuksia”, kattaa myös säädökset, joilla on oikeusvaikutuksia kyseiseen elimeen sovellettavan kansainvälisen oikeuden nojalla. Se kattaa myös välineet, joilla ei ole sitovaa vaikutusta kansainvälisen oikeuden nojalla mutta jotka ”voivat vaikuttaa ratkaisevasti sen säännöstön sisältöön, jonka unionin lainsäätäjä antaa”
                  1
               .
            
            
               3.1.2.Soveltaminen tässä asiassa
            
            
               Sekakomitea on sopimuksella perustettu elin; se on perustettu väliaikaisella assosiaatiosopimuksella.
            
            
               Säädös, joka sekakomiteaa pyydetään antamaan, on säädös, jolla on oikeusvaikutuksia. Suunnitellulla säädöksellä on oikeusvaikutuksia, koska siinä säädetään EU:n ja palestiinalaishallinnon välisen nykyisen toimintaohjelman jatkamisesta kolmella vuodella. 
            
            
               Tämän vuoksi ehdotetun päätöksen menettelyllinen oikeusperusta on SEUT-sopimuksen 218 artiklan 9 kohta.
            
            
               3.2.Aineellinen oikeusperusta
            
            
               3.2.1.Periaatteet
            
            
               SEUT-sopimuksen 218 artiklan 9 kohdan nojalla annettavan päätöksen aineellinen oikeusperusta määräytyy ensisijaisesti sen suunnitellun säädöksen tavoitteen ja sisällön perusteella, jota unionin puolesta otettava kanta koskee. Jos suunnitellulla säädöksellä on kaksi tavoitetta tai siihen sisältyy kaksi osatekijää ja jos näistä tavoitteista tai osatekijöistä toinen on mahdollista määritellä pääasialliseksi tavoitteeksi tai osatekijäksi, johon nähden toinen tavoite tai osatekijä on liitännäinen, SEUT-sopimuksen 218 artiklan 9 kohdan nojalla hyväksyttävällä päätöksellä on oltava vain yksi aineellinen oikeusperusta, eli se, jota pääasiallinen tai ensisijainen tavoite tai osatekijä edellyttää.
            
            
               3.2.2.Soveltaminen tässä asiassa
            
            
               Suunnitellun säädöksen keskeinen tavoite ja sisältö liittyvät assosiaatiosopimuksen ja Euroopan naapuruuspolitiikan yhteydessä tehtävään yhteistyöhön kolmannen maan kanssa.
            
            
               Sen vuoksi ehdotetun päätöksen aineellinen oikeusperusta on SEUT-sopimuksen 217 artikla.
            
            
            
               3.3.Päätelmä
            
         
         
            
               Ehdotetun päätöksen oikeusperustana tulisi olla SEUT-sopimuksen 217 artikla yhdessä sen 218 artiklan 9 kohdan kanssa.
            
            
               4.Suunnitellun säädöksen julkaiseminen
            
            
               Sekakomitean säädöksellä muutetaan EU:n ja palestiinalaishallinnon välisen toimintaohjelman voimassaolon kestoa, minkä vuoksi säädös on aiheellista julkaista Euroopan unionin virallisessa lehdessä sen jälkeen, kun se on hyväksytty, EU:n ja palestiinalaishallinnon sekakomitean työjärjestyksen määräysten mukaisesti.
            
            
               2018/0382 (NLE)
            
            
               Yhteinen ehdotus
            
            
               NEUVOSTON PÄÄTÖS
            
            
               Euroopan unionin sekä Länsirannan ja Gazan alueen palestiinalaishallinnon puolesta toimivan Palestiinan vapautusjärjestön (PLO) kaupasta ja yhteistyöstä tehdyn väliaikaisen Euro–Välimeri-assosiaatiosopimuksen nojalla perustetussa sekakomiteassa otettavasta Euroopan unionin kannasta EU:n ja palestiinalaishallinnon välisen toimintaohjelman jatkamiseen
            
            
               EUROOPAN UNIONIN NEUVOSTO, joka
            
            
               ottaa huomioon Euroopan unionin toiminnasta tehdyn sopimuksen ja erityisesti sen 217 artiklan yhdessä 218 artiklan 9 kohdan kanssa,
            
            
               ottaa huomioon Euroopan komission ja unionin ulkoasioiden ja turvallisuuspolitiikan korkean edustajan, jäljempänä ’korkea edustaja’, ehdotuksen,
            
            
               sekä katsoo seuraavaa:
            
            
               (1)Euroopan yhteisön sekä Länsirannan ja Gazan alueen palestiinalaishallinnon puolesta toimivan Palestiinan vapautusjärjestön (PLO) kaupasta ja yhteistyöstä tehty väliaikainen Euro–Välimeri-assosiaatiosopimus, jäljempänä ’väliaikainen assosiaatiosopimus’, allekirjoitettiin 24 päivänä helmikuuta 1997, ja se tuli voimaan 1 päivänä heinäkuuta 1997.
            
            
               (2)Sopimuspuolet ovat yhtä mieltä siitä, että nykyinen toimintasuunnitelma ilmentää edelleen EU:n ja palestiinalaishallinnon etuoikeutettua kumppanuutta ja tukee väliaikaisen assosiaatiosopimuksen täytäntöönpanoa.
            
            
               (3)Väliaikaisen assosiaatiosopimuksen 63 artiklan mukaisesti sekakomitea voi tehdä päätöksiä ja antaa asianmukaisia suosituksia.
            
            
               (4)Sekakomitean on määrä hyväksyä suositus EU:n ja palestiinalaishallinnon välisen toimintaohjelman jatkamisesta kolmella vuodella kirjallisella menettelyllä.
            
            
               (5)On aiheellista vahvistaa unionin puolesta otettava kanta väliaikaiseen assosiaatiosopimukseen, koska suosituksella tulee olemaan oikeusvaikutuksia.
            
            
               (6)Komissiolle ja korkealle edustajalle olisi annettava valta jatkaa toimintaohjelman voimassaoloa tarvittaessa toiset kolme vuotta.
            
            
               (7)Toimintaohjelman voimassaolon jatkaminen kolmella vuodella antaa sopimuspuolille tilaisuuden edistää yhteistyötään tulevina vuosina, 
            
            
               ON HYVÄKSYNYT TÄMÄN PÄÄTÖKSEN:
            
            
               1 artikla
            
         
         
            
               Euroopan yhteisön sekä Länsirannan ja Gazan alueen palestiinalaishallinnon puolesta toimivan Palestiinan vapautusjärjestön (PLO) kaupasta ja yhteistyöstä tehdyllä väliaikaisella Euro–Välimeri-assosiaatiosopimuksella perustetussa sekakomiteassa hyväksyttävä unionin kanta EU:n ja palestiinalaishallinnon toimintaohjelman jatkamiseen perustuu tämän päätöksen liitteenä olevaan luonnokseen sekakomitean suositukseksi.
            
            
            
               2 artikla
            
            
               Komissiolle ja korkealle edustajalle olisi annettava valta jatkaa toimintasuunnitelman voimassaoloa tarvittaessa toiset kolme vuotta.
            
            
            
               3 artikla
            
            
               Tämä päätös on osoitettu komissiolle ja korkealle edustajalle.
            
            
            
               Tehty Brysselissä
            
            
               
                     Neuvoston puolesta
               
               
                     Puheenjohtaja
               
            
         
         
            
                  
                     (1)
                  
                        Unionin tuomioistuimen tuomio 7.10.2014, Saksa v. neuvosto, asia C-399/12, ECLI:EU:C:2014:2258, 61–64 kohta. 
               
            
      
    ---documentbreak--- 
      
         
               EUROOPAN KOMISSIO
            Bryssel 13.11.2018
            JOIN(2018) 26 final
            Yhteinen ehdotus
            LIITE
            asiakirjaan
            NEUVOSTON PÄÄTÖKSEKSI
            Euroopan unionin sekä Länsirannan ja Gazan alueen palestiinalaishallinnon puolesta toimivan Palestiinan vapautusjärjestön (PLO) kaupasta ja yhteistyöstä tehdyn väliaikaisen Euro–Välimeri-assosiaatiosopimuksen nojalla perustetussa sekakomiteassa otettavasta Euroopan unionin kannasta EU:n ja palestiinalaishallinnon välisen toimintaohjelman jatkamiseen
            
               
         
         
            
               LIITE
               
                  EU–PLO-SEKAKOMITEAN SUOSITUS N:O xxx EU:n ja palestiinalaishallinnon toimintaohjelman jatkamisen hyväksymisestä [XXX 2018] 
            
            
            
            
            
               SEKAKOMITEA, joka 
            
            
               ottaa huomioon Euroopan yhteisön sekä Länsirannan ja Gazan alueen palestiinalaishallinnon puolesta toimivan Palestiinan vapautusjärjestön (PLO) kaupasta ja yhteistyöstä tehdyn väliaikaisen Euro–Välimeri-assosiaatiosopimuksen, jäljempänä ’väliaikainen assosiaatiosopimus’, 
            
            
            
               sekä katsoo seuraavaa:
            
            
            
               (1)Euroopan yhteisön sekä Länsirannan ja Gazan alueen palestiinalaishallinnon puolesta toimivan Palestiinan vapautusjärjestön (PLO) kaupasta ja yhteistyöstä tehty väliaikainen Euro–Välimeri-assosiaatiosopimus, jäljempänä ’väliaikainen assosiaatiosopimus’, allekirjoitettiin 24 päivänä helmikuuta 1997, ja se tuli voimaan 1 päivänä heinäkuuta 1997.
            
            
               (2)Väliaikaisen assosiaatiosopimuksen 63 artiklan mukaisesti sekakomitea voi tehdä päätöksiä ja antaa asianmukaisia suosituksia.
            
            
               (3)Sekakomitean työjärjestyksen 10 artiklassa määrätään mahdollisuudesta tehdä päätöksiä kirjallista menettelyä noudattaen istuntojen välissä molempien sopimuspuolten suostumuksella.
            
            
               (4)EU:n ja palestiinalaishallinnon toimintaohjelman voimassaolon jatkaminen kolmella vuodella antaa osapuolille tilaisuuden edistää yhteistyötään tulevina vuosina,
            
            
            
               SUOSITTAA:
            
            
               1 artikla
            
            
               Sekakomitea suosittaa, kirjallista menettelyä noudattaen, että EU:n ja palestiinalaishallinnon toimintaohjelman voimassaoloa jatketaan kolmella vuodella ohjelman jatkamisen hyväksymispäivästä.
            
            
            
               Tehty xx [...päivänä ...kuuta 2018].
            
         
         
            
            
               EU:n ja palestiinalaishallinnon sekakomitean puolesta
            
            
               Puheenjohtaja
            
            
               ***